open-index/open-wikipedia-markdown huggingface dataset:
იაპონური ენა (T.JL)

**იაპონური ენის ტესტი** (შემოკლებით T.JL [*თი-ჯეი-ელი*], – Test of Japanese Language) არის გამოცდის ერთ-ერთი სახე, რომელიც მიზნად ისახავს არაიაპონელ, უცხოელ მოქალაქეთა ენობრივი კომპეტენციების შემოწმებას წინასწარ შემუშავებული გარკვეული სტანდარტის მიხედვით.

ტესტის სახელწოდება გავრცელებულია ინგლისური შემოკლების T.JL, **თი-ჯეი-ელი**ს მიხედვით. მისი ძველი სახელწოდება კი არის ToJFL, – Test of Japanese as Foreign Language, რაც ქართულად „იაპონურის როგორც უცხო ენის ტესტი“ ითარგმნება. 

თი-ჯეი-ელის ტესტები საშუალებას იძლევა არსებობდეს იაპონური ენის ცოდნის სტანდარტი, რომლის მეშვეობითაც ხდება უცხოელთა ცოდნის შემოწმება გარკვეული კრიტერიუმების მიხედვით. წარმატებული კურსდამთავრებულნი მიიღებენ სერთიფიკატ „The Japan Connection“-ს. 

ევროპის კონტინენტზე ამ საქმეს მსახურებს „საფრანგეთ-იაპონიის საზოგადოება“ („Societé France-Japon“ (SFJ)), რომლის შტაბ-ბინა პარიზში მდებარეობს, მონმარტრზე. 1995 წლიდან „იაპონია-საფრანგეთის საზოგადოება“-ს  უფლება აქვს ჩაატაროს თი-ჯეი-ელის ტესტები.

## სტრუქტურა და შინაარსი 
ტესტი სირთულის მიხედვით შეიცავს 7 განსხვავებულ კიუს. (იაპონურად **級** [*kyū*] კიუ = დონე); დონე VII უმარტივესი, ხოლო დონე I კი ურთულესი არის. შესასრულებელი სავარჯიშოები ე.წ. მრავალჯერადი, ან მრავალგვარი არჩევნის (Multiple-Choice) პრინციპითაა აგებული.  

კურსის მონაწილეთა ცოდნა მოწმდება დიალოგების, ტრიალოგების და ა.შ. აუდირების მეშვეობით, მაგრამ ტესტი შეიცავს ასევე გადასწყვეტ სავარჯიშოებს გრამატიკაში, დიდი ყურადღება ექცევა სიტყვათა მარაგს. 

გარდა ამისა, კურსის მონაწილენი მოწმდებიან იაპონიის კულტურისა და ისტორიის ცოდნაში. სწორედ ეს უკანასკნელი პუნქტი განასხვავებს იაპონური ენის დღევანდელ ტესტს - T.JL-ს, იაპონური ენის მანამდელი ToJFL-ის ტესტისაგან-ისაგან.

## თი-ჯეი-ელის მოსამზადებელი კურსების სასწავლო გეგმიური 
## იხილეთ აგრეთვე 
* აზიისა და აფრიკის ინსტიტუტი
* იაპონოლოგია
* იაპონური კანჯის კომპეტენციათა ტესტი
* იაპონური ენის უნარ-ჩვევათა ტესტი (JLPT)
* იაპონური საქმიანი კომუნიკაციის უნარ-ჩვევათა ტექსტი
* უცხოური ენების ფლობის საერთო ევროპული კომპეტენციები

კატეგორია:იაპონური ენა
კატეგორია:უცხო ენის სერტიფიკატები
თეიმურ რაჯაბოვი

**თეიმურ ბორისის ძე რაჯაბოვი** (; ) — აზერბაიჯანელი მოჭადრაკე, მსოფლიო დონის გროსმეისტერი (2011 წლიდან). 2019 წლის ოქტომბრის რეიტინგის მონაცემებით, აზერბაიჯანელ მოჭადრაკეებს შორის მე-2 და მსოფლიოს მოჭადრაკეებს მე-9 ადგილს იკავებს.

2001 წელს, 14 წლისას გროსმეისტერის წოდების მოპოვებით, ისტორიაში მეორე ყველაზე ახალგაზრდა გროსმეისტერი გახდა. 2003 წელს, „ლინარესის ტურნირზე“ იმ პერიოდის მსოფლიოს ნომერ პირველი მოჭადრაკის გარი კასპაროვის დამარცხების შემდეგ, ისტორიაში შევიდა, როგორც ყველაზე ახალგაზრდა მოჭადრაკე, რომელმაც მსოფლიოს ნომერ პირველი მოჭადრაკე დაამარცხა. მოგვიანებით იმავე წელს მსოფლიოს ყოფილი ჩემპიონები ვიშვანათან ანანდი და რუსლან პონომარიოვი დაამარცხა. ამ შედეგების მიხედვით, რაჯაბოვი 1 წელში ფიდე-ს სამი მსოფლიო ჩემპიონის დამმარცხებელი ოსტატი მოჭადრაკე გახდა. 2012 წლის ნოემბერში, მაქსიმალური რეიტინგით 2793 მოიპოვა და მსოფლიო მოჭადრაკეების სიაში მე-4 ადგილი დაიკავა.

2011 და 2013 წლებში ორჯერ იაპარეზა მოჭადრაკეების კანდიდატდა ტურნირზე და 2020 წლის ჭადრაკის მსოფლიო ჩემპიონატზე გამოსვლის უფლება მოიპოვა. 2009, 2013 და 2017 წლებში აზერბაიჯანის ეროვნული გუნდის შემადგენლობაში გაიმარჯვა ევროპის ჩემპიონატზე. მისი პირადი მიღწევებია 2007 წელს „ვეიკ-ან-ზის ტურნირის“, 2008 წლის „ელისტას გრან-პრის“, 2017 წლის ჟენევის გრან-პრისა და ბოლოს 2019 წლის მსოფლიო ჭადრაკის თასის მოგება.

## სქოლიო
კატეგორია:დაბადებული 12 მარტი
კატეგორია:დაბადებული 1987
კატეგორია:აზერბაიჯანელი მოჭადრაკეები
კატეგორია:ბაქოში დაბადებულები
კატეგორია:ცოცხალი ადამიანები
ლალა შევკეთი

**ლალა შევკეთი** (, დ. 7 ნოემბერი, 1951, ბაქო, აზერბაიჯანი) — აზერბაიჯანელი პოლიტიკური მოღვაწე, აზერბაიჯანის ლიბერალური პარტიისა და მოძრაობა „ეროვნული ერთიანობის“ ლიდერი.

## ბიოგრაფია 
ლალა შევკეთი დაიბადა 1951 წლის 7 ნოემბერს ქალაქ ბაქოში. მამა — შევკეთ ბეკ ჰაჯიევი პროფესიით ფილოლოგი და ისტორიკოსი დაიბადა 1912 წელს კუბაში. 1940 წელს აქვე დააარსა აზერბაიჯანის სახალხო თავისუფლების პარტია, 1948 წლიდან პარტია გადავიდა იატაკქვეშა მოღვაწეობაზე. პარტიის მესვეურთა მიზანი იყო აზერბაიჯანის გათავისუფლება კომუნისტური რეჟიმისაგან. გარდაიცვალა 1983 წლის 2 მარტს. *დედა* - სიდიგა უსეინოვა დაიბადა ბაქოში 1920 წელს. 1950 წელს დაამთავრა აზერბაიჯანის სამედიცინო ინსტიტუტი, მეცნიერებათა კანდიდატი, დოცენტი. დაიღუპა 1988 წლის 8 მარტს.

ლალა შევკეთმა დაამთავრა ბაქოს 189-ე სკოლა.

* 1968 წელი - ჩაირიცხა ბაქოს სამედიცინო ინსტიტუტში.
* 1976 წელი - დაიცვა საკანდიდატო დისერტაცია ქირურგიაში. 
* 1988 წელი - დაიცვა სადოქტორო დისერტაცია და გახდა სსრკ-ში ყველაზე ახალგაზრდა დოქტორი.

ავტორია ასზე მეტი სამეცნიერო ნაშრომის. ჰყავს ერთი შვილი.

## პოლიტიკური კარიერა 
მისი პოლიტიკური მოღვაწეობა გარდაქმნის პერიოდში დაიწყო. მაშინდელ საბჭოთა დემოკრატ ლიდერებთან (ედუარდ შევარდნაძე, ალექსანდრე იაკოვლევი, ანატოლი სობჩაკი, გავრილ პოპოვი, ალგირდას ბრაზაუსკასი) ერთად გახდა სსრკ-ში დემოკრატიული რეფორმების ინიციატორი. ამავე პერიოდში დააარსა საერთაშორისო-პოლიტიკური მოძრაობა "აზერბაიჯანში დემოკრატიული მოძრაობისა და პოლიტიკური უფლებებისათვის".

* 1993 წელი — ჰეიდარ ალიევმა მიიწვია აზერბაიჯანში და 7 ივლისს გახდა ქვეყნის მე-5 სახელმწიფო მდივანი.
* 1994 წელი —  საკუთარი ნება-სურვილით გადადგა თანამდებობიდან.
* 1995 წელი — დააარსა აზერბაიჯანის ლიბერალური პარტია და 3 ივლისს დამფუძნებელ კონგრესზე აირჩიეს პარტიის ხელმძღვანელად.
* 1998 წელი — ბოიკოტი გამოუცხადა საპრეზიდენტო არჩევნებს.
* 2003 წელი — 15 ოქტომბრის საპრეზიდენტო არჩევნებში მიიღო ხმების 3,3 %.
* 2005 წელი — დააარსა მოძრაობა "ეროვნული ერთიანობა" და 7 ნოემბრის საპარლამენტო არჩევნების რეზულტატით გახდა მილი-მეჯლისის დეპუტატი.
* 2006 წელი — 17 თებერვალს დააარსა პოლიტიკური ბლოკი „აზადლიგი“ (ბლოკში შედიან: აზერბაიჯანის ლიბერალური პარტია, სახალხო ფრონტი და სამოქალაქო განვითარების პარტია, რომელიც დღევანდელი ხელისუფლების რეალური ალტერნატივაა.

## რესურსები ინტერნეტში 
* ლალა შევკეთის ოფიციალური საიტი

კატეგორია:აზერბაიჯანელი პოლიტიკოსები
კატეგორია:დაბადებული 7 ნოემბერი
კატეგორია:დაბადებული 1951
კატეგორია:აზერბაიჯანელი ქალი პოლიტიკოსები
კატეგორია:ცოცხალი ადამიანები
კატეგორია:ბაქოში დაბადებულები
წყება (გეოლოგია)

**წყება** — ადგილობრივი სტრატიგრაფიული ქვედანაყოფების ძირითადი ერთეული; წარმოადგენს მოცემულ რეგიონში გარკვეულ ფიზიკურ-გეოგრაფიულ პირობებში წარმოქმნილ ნალექთა ერთობლიობას, რომელსაც გარკვეულ სტრატიგრაფიული დონე უკავია. წყების გამოყოფას მეტწილად საფუძვლად უდევს ნალექების ნივთიერი შემადგენლობა, ზოგჯერ — განახევრებულ ცხოველთა და მცენარეთა ნაშთების არსებობა. წყების საზღვრები ხშირად არ ემთხვევა ერთიანი სტრატიგრაფიული სკალის ერთეულის საზღვრებს. წყებას აქვს საკუთარი გეოგრაფიული სახელწოდება (მაგ., დუშეთის წყება). წყებას ყოფენ *ქვეწყებად*. რამდენიმე წყების ერთობლიობა ქმნის *სერიას*.

## ლიტერატურა
კატეგორია:გეოლოგია
კრეუსა

**კრეუსა**  კორინთოს მეფის, კრეონტის ქალიშვილი; საბერძნეთი. მედეასთან განქორწინების შემდეგ იასონი ირთავს ცოლად. განრისხებული მედეა კრეუსას მოწამლულ წამოსასხამს ჩუქნის. როგორც კი კრეუსა მოიხვევს საჩუქარს, სხეულზე ალი ედება და იფერფლება.  
ბერძენი ავტორები მას გლავკედაც მოიხსენიებენ ხოლმე.

კატეგორია:ბერძნული მითოლოგია
ქალღმერთი

[მინი|[ინდუიზმი|ინდუისტური ქალღმერთი სარასვატი]]
**ქალღმერთი** — ქალი ღვთაება, რომელიც მამრობოთი ღვთაებისგან - ღმერთისგან გამოირჩევა. ქალღმერთის სახება ბევრ კულტურაში ჩანს. 
ქალღმერთები ხშირად პოლითეიზმის ნაწილია. სხვადასხვა პანთეონში ქალღმერთები ღმერთებისა და აკუმი (ორქსესა) ღვათაებების გვერდით დგანან.

ძველ და თანამედროვე კულტურებში ზეციერთა სქესობრივი განსხვავება აზრთა დაპირისპირებას ქმნის. მონოთეისტური ან მასთან ახლომდებარე ქალღმერთის პირველობას მატრიარქიზმისა და პანთეიზმის თანამედროვე მიმდევრები იცავენ როგორც განქალებული ვერსიის რელიგიურ მოძღვრებას აბრაამისეული რელიგიების მოძღვრების კვალდაკვალ. 

ზოგიერთ ფემინისტურ წრეში აბრაამისეული ღმერთი ქალური კონცეფციების საპირწონე პატრიარქალური უპირატესობის იდეის საფუძვლად აღიქმება.

ზოგიერთ დუალისტურ რელიგიაში, როგორიცაა ვიკა, პირველსაწყის ღვთაებად ერთი ქალღმერთი და ერთი ღმერთია წარმოდგენილი, რომლებიც ერთად ქმნიან ერთ დიდ მთლიანს და ერთად დასქერიან სამყაროს. 

ქალ ღვთაებებს შორის მნიშვნელოვან როლს ზოგიერთ ტრადიციულ რელიგიაში დედა-ქალღმერთს მიაკუთვნებენ.

## იხილეთ აგრეთვე 
*დედაღვთაება

## ლიტერატურა 
*Dexter, Miriam Robbins, and Victor Mair (2010). *Sacred Display: Divine and Magical Female Figures of Eurasia*. Cambria Press. 
*Barnhart, Robert K (1995). *The Barnhart Concise Dictionary of Etymology: the Origins of American English Words*. HarperCollins. ISBN 0-06-270084-7 
*Gorshunova . Olga V.(2008), *Svjashennye derevja Khodzhi Barora…*, in Etnoragraficheskoe Obozrenie,  n° 1, pp.&nbsp;71–82. ISSN 0869-5415. 

კატეგორია:ქალღმერთები
კრეონტი

**კრეონტი** - ძველბერძნული მითოლოგიის პერსონაჟი. კორინთოს მეფე. ლიკეფეოისს ან მენეკეოსის ვაჟი (როგორც ჩანს, სეხნიასთან ერევათ). 
სიზიფეს შთამომავლად წოდებული.

ალკმეონმა აღსაზრდელად თავისი ორი ვაჟი მისცა. ევრიპიდეს ტრაგედიის "ალკმეონი კორინთოში" მოქმედი პირი.
იასონის საცოლის კრეუსას მამა (სხვა წყაროებით, გლავკეს მამა), რომლის დახმარებაც სცადა როგორც ლეგენდაში, ასევე ევრიპიდესა და სენეკას ტრაგედიაში "მედეა".

კატეგორია:ბერძნული მითოლოგია
კორინთი

**კორინთი** () —  თანამედროვე ქალაქი და ნავსადგური საბერძნეთში, კორინთის ყელზე, კორინთის არხთან. პელოპონესის კორინთიის ნომის ადმინისტრაციული ცენტრი.

კორინთის გადასასვლელით აკავშირებს შუა საბერძნეთს პელოპონესთან, დასავლეთიდან კორინთის ყურე აკრავს, აღმოსავლეთიდან სარონიკის. კორინთი ათენიდან სამხრეთ-დასავლეთით 78 კილომეტრში მდებარეობს.

თანამედროვე კორინთი დაარსდა 1818 წელს. 1858 წლის მიწისძვრის შემდეგ იქნა აღდგენილი ნაქალაქარიდან სამ კილომეტრში ჩრდილო-აღმოსავლეთით. ქალაქს ასევე ჩრდილო-აღმოსავლეთით 1881-1893 წლებში აშენებული კორინთის არხი მიუყვება (სიგრძე 6,2 კმ, სიგანე 22 მეტრი, სიღრმე 8 მ).

## რესურსები ინტერნეტში 
*ქალაქ კორინთიოს ოფიციალური საიტი  
*კორინთოსი- საფეხბულთო კლუბის ოფიციალური საიტი 

კატეგორია:საბერძნეთის ქალაქები
ჟან-ჟორჟ ნოვერი

thumb|ჟან-ჟორჟ ნოვერი

**ჟან-ჟორჯ ნოვერი** (Jean-Georges Noverre; დ. 29 აპრილი, 1727 —  გ. 19 ოქტომბერი, 1810) — ფრანგი მოცეკვავე და ბალეტმაისტერი, მიმდინარეობა ''Ballet d'action'' ან ბალეტი-პანტომიმის დამაარსებელი, რომელიც XIX საუკუნის სიუჟეტური ბალეტის წინამორბედად მიიჩნევა. მისი დაბადების დღეს ამჟამად აღინიშნება ცეკვის საერთაშორისო დღე.

მისი საცეკვაო დებიუტი ფენტენბლოში შედგა 1743 წელს, ხოლო 1747 წელს მან მისი პირველი ბალეტი დადგა კომედიური ოპერის ეროვნული თეატრისთვის პარიზში. 1748 წელს ის ბერლინში მიიწვია პრუსიის პრინცმა ჰენრიმ, თუმცა ის სტრასბურგში წავიდა, სადაც 1750 წლამდე დაჰყო. რამდენიმე წელი ლიონში მოღვაწეობის შემდეგ 1755 წელს ის ლონდონში მიიწვიეს, სადაც ის ორ წელიწადს დარჩა.

1758–1760 წლებში მან რამდენიმე ბალეტი დადგა ლიონში და გამოაქვეყნა მისი "Lettres sur la danse et les ballets". სწორედ ამ პერიოდს მიეკუთვნება რევოლუცია ბალეტის ხელოვნებაში, რომელშიც უმნიშვნელოვანესი წვლილი ნოვერს მიუძღვის. 1775 წელს ის პარიზის ოპერის თეატრის ბალეტის მეტრად დანიშნეს დედოფალი მარია ანტუანეტას მოთხოვნით. მომდევნო წელს ერთი წლით ვენაში ბრუნდება, თუმცა 1776 წელს ისევ პარიზში გადადის და იმავე პოსტს იჭერს, სანამ საფრანგეთის რევოლუცია მას ყველაფერს დააკარგვინებს. ის სიღარიბეში გარდაიცვალა სენ-ჟერმენ-ან-ლეიში.

ნოვერის ახლო მეგობრებს შორის იყვნენ ვოლტერი, მოცარტი, ფრედერიკ დიდი, დევიდ გერიკი (რომელიც მას "ცეკვის შექსპირს" უწოდებდა). მის გამორჩეულ ბალეტთა შორის იყო "La Toilette de Venus", "Les Jalousies du sérail", "La dour corsaire" და "Le Jaloux sans rival". "ცეკვისა და ბალეტის წერილების" გარდა, ნოვერს დაწერილი აქვს "Observations sur la construction d'une nouvelle salle de l'Opéra" (1781); "Lettres sur Garrick écrites a Voltaire" (1801); და "Lettre à un artiste sur les flies publiques" (1801).

კატეგორია:ფრანგი მოცეკვავეები
კატეგორია:ფრანგი ბალეტმაისტერები
კატეგორია:ფრანგი ქორეოგრაფები
კატეგორია:დაბადებული 29 აპრილი
კატეგორია:დაბადებული 1727
კატეგორია:გარდაცვლილი 19 ოქტომბერი
კატეგორია:გარდაცვლილი 1810
უჩამეთი

**უჩამეთი** — სოფელი საქართველოში, იმერეთის მხარის ხარაგაულის მუნიციპალიტეტში (ლაშის თემი). მდებარეობს მდინარე ჩხერიმელის მარჯვენა ნაპირზე. ზღვის დონიდან 400 მეტრი. ხარაგაულიდან 4 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 47 ადამიანი.

## ლიტერატურა
## სქოლიო
კატეგორია:ხარაგაულის მუნიციპალიტეტის სოფლები
უბისი

**უბისი** — სოფელი საქართველოში, იმერეთის მხარის ხარაგაულის მუნიციპალიტეტში (ბორითის თემი). მდებარეობს მდინარე ძირულის ნაპირებზე. ზღვის დონიდან 320 მეტრი. ხარაგაულიდან 11 კილომეტრი. სოფლის განაპირას დგას შუა საუკუნეების უბისის სამონასტრო კომპლექსი. სოფელში გადის საქართველოს საავტომობილო მაგისტრალი ს1. სოფელში არის საბაზო სკოლა.

## დემოგრაფია
2014 წლის აღწერის მონაცემებით სოფელში ცხოვრობს 276 ადამიანი.

## ლიტერატურა
## სქოლიო
კატეგორია:ხარაგაულის მუნიციპალიტეტის სოფლები
ფარცხნალი

**ფარცხნალი** — სოფელი საქართველოში, იმერეთის მხარის ხარაგაულის მუნიციპალიტეტში, თემის ცენტრი (სოფლები: ახალსოფელი, ისლარი, ღუდუმექედი). მდებარეობს მდინარე ჯიხველის (ჩხერიმელის მარცხენა შენაკადი) ნაპირებზე. ზღვის დონიდან 440 მეტრი, ხარაგაულიდან 4 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 254 ადამიანი.

## იხილეთ აგრეთვე
*კახორის წმინდა გიორგის ეკლესია

## ლიტერატურა
## სქოლიო
კატეგორია:ხარაგაულის მუნიციპალიტეტის სოფლები
ივარს გოდმანისი

[thumb|ივარს გოდმანისი (მარცხნივ), [აშშ-ის საელჩოს წარმომადგენლებთან შეხვედრაზე, რიგაში]]
**ივარს გოდმანისი** (Ivars Godmanis; დ. 27 ნოემბერი, 1951) — ლატვიელი პოლიტიკოსი. ლატვიის პირველი პრემიერ-მინისტრი საბჭოთა კავშირიდან დამოუკიდებლობის მიღების შემდეგ (1990-1993). მეორედ გახდა პრემიერი 2007 წლის დეკემბერში. 

გოდმანისს პირველი პრემიერ-მინისტრობა კომუნისტურიდან კაპიტალისტურ ეკონომიკაზე მძიმე ეკონომიკური ტრანსფორმაციის პერიოდში მოუწია, რის გამოც 1995 წელს ის „სამი ვარსკვლავის ორდენით“ დაჯილდოვდა. მოგვიანებით, 1998-1999 წლებში ის ფინანსთა მინისტრის პოსტზე მსახურობდა. თავდაპირველად ის ლატვიის სახალხო ფრონტის წევრი იყო, თუმცა ფრონტის დაშლის შემდეგ ის ლატვიის გზის პარტიაში გადადის. 2006 წლის ნოემბერში არჩევნებში ლატვიის გზისა და ლატვიის პირველი პარტიის კოალიციის გამარჯვების შემდეგ ის მეორედ გახდა ლატვიის პრემიერ მინისტრი.

## რესურსები ინტერნეტში 
*Government of Latvia, The Cabinet of Ministers of the Republic of Latvia: Prime Minister 

კატეგორია:ლატვიის პრემიერ-მინისტრები
კატეგორია:დაბადებული 1951
კატეგორია:დაბადებული 27 ნოემბერი
კატეგორია:ცოცხალი ადამიანები
კატეგორია:რიგაში დაბადებულები
ჩეტ ატკინსი

**ჩესტერ ბარტონ ატკინსი** (დ. 20 ივნისი, 1924 — გ. 30 ივნისი, 2001) — ამერიკელი გიტარისტი და მუსიკალური პროდიუსერი, რომელმაც ოუენ ბრედლისთან ერთად შექმნა ქანთრის პოლირებული სტილი, რომელიც ჩვენთვის ცნობილია, როგორც ნეშვილ საუნდი, რამაც ქანთრის დააახლოვა პოპ მუსიკასთან და მეტი პოპულარობა შესძინა მას.

მისმა საშემსრულებლო ტექნიკამ, რომელიც მერლ ტრევისის, ჯანგო რენჰარდტის, ჯორჯ ბარნსის, ლეს პოლისა და მეიბელ კარტერის გავლენით ჩამოყალიბდა, ჩეტს მრავალი თაყვანისმცემელი შესძინა, როგორც აშშ-ში, ისე ქვეყნის გარეთ. ატკინსის პრიოდუსერობით შეიქმნა პერი კომოს, ელვის პრესლის, ედი არნოლდის, დონ გიბონსის, ჯიმ რივესის, ჯერი რიდის, კიტერი დეივისის, კონი სმიტის, ვეილონ ჯენინგსისა და სხვათა ჩანაწერები.

მრავალ სხვა ჯილდოსთან ერთად ჩეტ ატკინსს მიღებული აქვს: 14 გრემი, 9 CMA-ს წლის ინსტრუმენტალისტის ჯილდო და  გრემის ჯილდო ცხოვრების მთავარი მიღწევისთვის. იგი შეყვანილია როგორც როკ-ენ-როლისა და ქანთრის, ისე მუსიკოსთა დიდების დარბაზში

## ბიოგრაფია 
### ბავშვობა და ადრეული ცხოვრება 
ჩეტ ატკინსი დაიბადა 1924 წლის 20 ივნისს ლუტრელში, ტენესში. 6 წლის ასაკში, ჩეტის მშობლები განქორწინდნენ, ჩეტის აღზრდა კი მამამ ითავა. იგი ორ ძმასა და ერთ დას შორის ყველაზე პატარა იყო. იგი თავდაპირველად გავაის გიტარას ეუფლებოდა, ხოლო შემდეგ ფიდლზეც (ვიოლინოს ტიპის ინსტრუმენტი) გადაინაცვლა. მას, ცხრა წლის ასაკში, ფიდლისთვის სიმების შესაძენად თავის ძმის პისტოლეტისა და კიდევ რამდენიმე ნივთის გაყიდვა დასჭირდა. 1974 წელს დაბეჭდილ ავტობიოგრაფიაში ჩეტი წერს: ჯერ კიდევ ყმაწვილ, ასთმით დაავადებულ ჩეტს მამასთან მოუწია საცხოვრებლად გადასვლა, კერძოდ ფორტსონში, ჯორჯიაში.

## ინდუსტრიული ჯილდოები 
; Country Music Association 
*1967 წლის საუკეთესო ინსტრუმენტალისტი
*1968 წლის საუკეთესო ინსტრუმენტალისტი
*1968 წლის საუკეთესო ინსტრუმენტალისტი
*1981 წლის საუკეთესო ინსტრუმენტალისტი
*1982 წლის საუკეთესო ინსტრუმენტალისტი
*1983 წლის საუკეთესო ინსტრუმენტალისტი
*1984 წლის საუკეთესო ინსტრუმენტალისტი
*1985 წლის საუკეთესო ინსტრუმენტალისტი
*1988 წლის საუკეთესო ინსტრუმენტალისტი

; ქანთრის დიდების დარბაზი და მუზეუმი 
* ქანთრის დიდების დარბაზისა და მუზეუმის წევრი: 1973

## სქოლიო
კატეგორია:ამერიკელი გიტარისტები
კატეგორია:დაბადებული 20 ივნისი
კატეგორია:დაბადებული 1924
კატეგორია:გარდაცვლილი 30 ივნისი
კატეგორია:გარდაცვლილი 2001
კატეგორია:როკ-ენ-როლის დიდების დარბაზში შესული შემსრულებლები
ჰენკ უილიამსი

**ჰენკ უილიამსი** (; სრული სახელი ჰაირამ „ჰენკ“ კინგ უილიამსი; დ. 17 სექტემბერი, 1923 — გ. 1 იანვარი, 1953) — ამერიკელი მუსიკოსი და სიმღერების ავტორი. აღიარებულია XX საუკუნის ერთ-ერთ ყველაზე გავლენიან ამერიკელ მუსიკოსად. ხუთწლიანი აქტიური მუსიკალური კარიერის განმავლობაში, რომელიც 29 წლის ასაკში მისი გარდაცვალებით დასრულდა, 35 სიმღერა დაწერა (ხუთი გამოვიდა სიკვდილის შემდგომ), რომლებმაც ჰონკი-ტონკისა და ქანთრის მუსიკის მიმდინარეობა განსაზღვრა. მისი ტრადიციები გააგრძელეს ოჯახის წევრებმა — ვაჟმა ჰენკ უილიამს უმცროსმა, ქალიშვილმა ჯეტ უილიამსმა, ასევე შვილიშვილებმა ჰენკ უილიამს III-მ, ჰოლი უილიამსმა და ჰილარი უილიამსმა.

2004 წელს ჟურნალმა „Rolling Stone“ უილიამსს თავის სიაში „ყველა დროის 100 უდიდესი შემსრულებელი“ 74-ე ადგილი მიუჩინა. მის მიერ შექმნილი და ჩაწერილი სიმღერების ქავერ ვერსიები შექმნა რამდენიმე მომღერალმა. ის აგრეთვე შთაგონების წყაროდ იქცა ისეთი შემსრულებლებისთვის, როგორებიც არიან ელვის პრესლი, ბობ დილანი და როლინგ სტოუნზი. 1960 წელს ჰოლივუდის დიდების ხეივანში გაიხსნა ჰენკ უილიამსის ვარსკვლავი. 1961 წელს უილიამსი შეყვანილი იქნა ქანთრის დიდების დარბაზში, 1970 წელს სიმღერების ავტორთა დარბაზში, ხოლო 1987 წელს როკ-ენ-როლის დიდების დარბაზში.

## ლიტერატურა
*
*
*
*
*

## რესურსები ინტერნეტში
* [ ჰენკ უილიამსი] Allmusic-ზე
* 
* 
* 

## სქოლიო
კატეგორია:დაბადებული 17 სექტემბერი
კატეგორია:დაბადებული 1923
კატეგორია:გარდაცვლილი 1 იანვარი
კატეგორია:გარდაცვლილი 1953
კატეგორია:ამერიკელი მუსიკოსები
კატეგორია:ამერიკელი გიტარისტები
კატეგორია:ქანთრის მუსიკოსები
კატეგორია:როკ-ენ-როლის დიდების დარბაზში შესული შემსრულებლები
კატეგორია:MGM Records-ის შემსრულებლები
კატეგორია:გრემის ჯილდოს მფლობელები
ქვები

**ქვები** — სოფელი საქართველოში, იმერეთის მხარის ხარაგაულის მუნიციპალიტეტში (მოლითის თემი). მდებარეობს მდინარე ჩხერიმელის მარცხენა მხარეს. ზღვის დონიდან 580 მეტრი. ხარაგაულიდან 12 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 219 ადამიანი.

## ისტორია 
სოფელი ქვები მოხსენიებულია ვახუშტი ბაგრატიონის თხზულებაში „აღწერა სამეფოსა საქართველოსა“, სადაც სოფელს იხსენიებს როგორც „დაბა ქუაბი“.

## გალერეა

ფაილი:სოფ. ქვები.jpg
ფაილი:სოფ. ქვები1.JPG
ფაილი:სოფ. ქვები.JPG
ფაილი:სოფ. ქვები, გაღმა ტყე.JPG
ფაილი:სოფ. ქვების ტყე.jpg

## ლიტერატურა
## სქოლიო
კატეგორია:ხარაგაულის მუნიციპალიტეტის სოფლები
ღვერკი (მრავალმნიშვნელოვანი)

საკუთარი სახელი **ღვერკი** შეიძლება აღნიშნავდეს:

* ღვერკი - სოფელი ზესტაფონის მუნიციპალიტეტში.
* ღვერკი - სოფელი ხარაგაულის მუნიციპალიტეტში.
ფონა (ხარაგაულის მუნიციპალიტეტი)

**ფონა** — სოფელი დასავლეთ საქართველოში, იმერეთის მხარის ხარაგაულის მუნიციპალიტეტში, წიფის თემში. მდებარეობს რიკოთის უღელტეხილის დასავლეთ კალთაზე, მდინარე ჩხერიმელის მარჯვენა ნაპირზე, ზღვის დონიდან 940 მეტრზე. ხარაგაულიდან დაშორებულია 33 კილომეტრით. სოფელში არის მარმარილოს საბადო.

## დემოგრაფია
2014 წლის აღწერის მონაცემებით სოფელში ცხოვრობს 44 ადამიანი.

## ლიტერატურა
## სქოლიო
კატეგორია:ხარაგაულის მუნიციპალიტეტის სოფლები
ქროლი

**ქროლი** — სოფელი საქართველოში, იმერეთის მხარის ხარაგაულის მუნიციპალიტეტში (ბაზალეთის თემი). მდებარეობს მდინარე ჩხერიმელის მარჯვენა მხარეს. ზღვის დონიდან 500 მეტრი. ხარაგაულიდან 7 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 49 ადამიანი.

## ლიტერატურა
## სქოლიო
კატეგორია:ხარაგაულის მუნიციპალიტეტის სოფლები
ღუდუმექედი

**ღუდუმექედი** — სოფელი საქართველოში, იმერეთის მხარის ხარაგაულის მუნიციპალიტეტში (ფარცხნალის თემი). მდებარეობს მდინარე ჯიხველის (ჩხერიმელის მარცხენა შენაკადი) ხეობაში. ზღვის დონიდან 520 მეტრი. ხარაგაულიდან 3 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 35 ადამიანი.

## ლიტერატურა
## სქოლიო
კატეგორია:ხარაგაულის მუნიციპალიტეტის სოფლები
პრეტენდენტთა I ტურნირი მსოფლიოს პირველობაზე ჭადრაკში ქალთა შორის

**პრეტენდენტთა I ტურნირი. 21 ოქტომბერი - 20 ნოემბერი 1952. მოსკოვი**

გაიმართა მოსკოვში. მონაწილეთა შერჩევა მოხდა ზონალურ ტურნირებში. პერსონალურად იყვნენ მოწვეულნი: ვალენტინა ბორისენკო, ელისაბედ ბიკოვა, ედიტ კელერ-გერმანი, ოლღა რუბცოვა, ე. ტერნერი და შ. შოდე დე სილანი, რომლებიც მონაწილეობდნენ 1949/1950 წლების ტურნირში მსოფლიოს პირველობაზე.

! style="background: #ddffdd;"|ა
! s! style="background: #ddffdd;"|მოჭადრაკე
! s! style="background: #ddffdd;"|1
! s! style="background: #ddffdd;"|2
! s! style="background: #ddffdd;"|3
! s! style="background: #ddffdd;"|4
! s! style="background: #ddffdd;"|5
! s! style="background: #ddffdd;"|6
! s! style="background: #ddffdd;"|7
! s! style="background: #ddffdd;"|8
! s! style="background: #ddffdd;"|9
! s! style="background: #ddffdd;"|10
! s! style="background: #ddffdd;"|11
! s! style="background: #ddffdd;"|12
! s! style="background: #ddffdd;"|13
! s! style="background: #ddffdd;"|14
! s! style="background: #ddffdd;"|15
! s! style="background: #ddffdd;"|16
! s! style="background: #ddffdd;"|ქ
|----
|1
|ელისაბედ ბიკოვა
|
|1
|0
|0
|1
|1
|0
|=
|1
|1
|1
|1
|1
|1
|1
|1
|11,5
|-----
|2
|ოლღა იგნატიევა
|0
|
|0
|=
|1
|=
|1
|1
|0
|1
|1
|1
|=
|1
|1
|1
|10,5
|---
|3
|ფენი ჰეემსკერკი
|1
|1
|
|1
|0
|0
|=
|=
|0
|=
|1
|1
|1
|1
|1
|1
|10,5
|-----
|4
|ვალენტინა ბორისენკო
|1
|=
|0
|
|=
|1
|=
|=
|=
|1
|=
|1
|1
|0
|1
|1
|10
|----
|5
|კირა ზვორიკინა
|0
|0
|1
|=
|
|0
|1
|1
|=
|0
|1
|1
|1
|1
|1
|1
|10
|----
|6
|ედიტ კელერ-გერმანი
|0
|=
|1
|0
|1
|
|=
|=
|0
|=
|1
|1
|1
|1
|1
|1
|10
|---
|7
|ეილინ ტრანმერი
|1
|0
|=
|=
|0
|=
|
|1
|0
|1
|=
|1
|=
|1
|=
|1
|9
|---
|8
|იოლანტა ლანგოში
|=
|0
|=
|=
|0
|=
|0
|
|1
|0
|1
|0
|1
|1
|1
|1
|8
|-----
|9
|ოლღა რუბცოვა
|0
|1
|1
|=
|=
|1
|1
|0
|
|0
|0
|0
|=
|=
|1
|1
|8
|---
|10
|შანტალ შოდე დე სოლანი
|0
|0
|=
|0
|1
|=
|0
|1
|1
|
|0
|=
|=
|1
|1
|1
|8
|----
|11
|მონა მეი კარფი
|0
|0
|0
|=
|0
|0
|=
|0
|1
|1
|
|1
|1
|1
|0
|1
|7
|----
|12
|რუანა მარია ბრუსი
|0
|0
|0
|0
|0
|0
|0
|1
|1
|=
|0
|
|=
|1
|0
|1
|5
|------
|13
|ნინა გრუშკოვა-ბელსკა
|0
|=
|0
|0
|0
|0
|=
|0
|=
|=
|0
|=
|
|0
|1
|1
|4,5
|----
|14
|მერი ბეინი
|0
|0
|0
|1
|0
|0
|0
|0
|=
|0
|0
|0
|1
|
|=
|=
|3,5
|----
|15
|მარია ბეარა დე მონტერო
|0
|0
|0
|0
|0
|0
|=
|0
|0
|0
|1
|1
|0
|=
|
|0
|3
|-----
|16
|სალომე რაიშერი
|0
|0
|0
|0
|0
|0
|0
|0
|0
|0
|0
|0
|0
|=
|1
|
|1,5
|-----
|}

კატეგორია:მსოფლიო ჩემპიონატი ჭადრაკში ქალთა შორის
ჩხერი (ხარაგაულის მუნიციპალიტეტი)

**ჩხერი** — სოფელი საქართველოში, იმერეთის მხარის ხარაგაულის მუნიციპალიტეტში (საღანძილის თემი). მდებარეობს მდინარე ჩხერიმელის მარჯვენა მხარეს. ზღვის დონიდან 640 მეტრი. ხარაგაულიდან 5 კილომეტრი. სოფელთან 1774 წელს მოხდა ჩხერის ბრძოლა. სოფელში დგას XV-XVII საუკუნეების ციხე.

## დემოგრაფია
2014 წლის აღწერის მონაცემებით სოფელში ცხოვრობს 295 ადამიანი.

## ლიტერატურა
## სქოლიო
კატეგორია:ხარაგაულის მუნიციპალიტეტის სოფლები
ღორეშა

**ღორეშა** — სოფელი საქართველოში, იმერეთის მხარის ხარაგაულის მუნიციპალიტეტში, მდებარეობს მდინარე კვადაურის (ძირულის მარცხენა შენაკადი) ნაპირებზე. ზღვის დონიდან 440 მეტრი. ხარაგაულიდან 33 კილომეტრი. სოფელში არის საჯარო სკოლა, ბიბლიოთეკა. ასევე ფუნქციონირებს საზოგადოებრივი ცენტრი, სადაც მომხმარებელს სოფლიდან გაუსვლელად შეუძლია სახელმწიფო და კერძო სექტორის 200-ზე მეტი სერვისით სარგებლობა.

სოფელში დაიბადა საბჭოთა პარტიული მოღვაწე სერგო ორჯონიკიძე.

## დემოგრაფია
2014 წლის აღწერის მონაცემებით სოფელში ცხოვრობს 767 ადამიანი.

## ლიტერატურა
## რესურსები ინტერნეტში
*გაზეთი „ჩემი ხარაგაული", რეპორტაჟი სოფლიდან

## სქოლიო
კატეგორია:ხარაგაულის მუნიციპალიტეტის სოფლები
ძველი ბერძნული ენა (Graecum)

**გამოცდა ძველ ბერძნულ ენაში** (**examen Graecum**) — ძველი ბერძნულის ცოდნის დამდგენი გამოცდის სახელწოდება ევროპის მრავალ ქვეყანაში, მსგავსად ლათინური ენისათვის არსებული ლატინუმის გამოცდისა, ანდა ასევე გამოცდისა ძველ ებრაულ ენაში, რომელსაც ჰებრაიკუმი ჰქვია. **ექსამენ გრეკუმი**ს ნაცვლად ამ სახელწოდებას უმეტესწილად მხოლოდ შემოკლებით - **Graecum**, იტყვიან, ან წარმოთქვამენ .

გამოცდაზე ძველ ბერძნულ ენაში უნდა დადგინდეს, იცის თუ არა გამოსაცდელმა პირმა ეს ენა დამაკმაყოფილებლად მაინც.

## აუცილებლობა 
ევროპის მრავალ ქვეყანაში 1900 წლამდე ბერძნული და ლათინური ენების ცოდნას ყოველი სტუდენტისაგან მოელოდნენ. დღესდღეობით კი გრეკუმს აბარებენ იმ შემთხვევებში, თუ ამა თუ იმ შესასწავლი საუნივერსიტეტო დარგისთვის ძველი ბერძნულის ცოდნა აუცილებლობას წარმოადგენს. მაგ. გრეკუმის ჩაბარების ცნობა მოეთხოვებათ სტუდენტებს, რომელნიც ევანგელური, ან კათოლიკური თეოლოგიის, ფილოსოფიის, ძველი ისტორიის, კლასიკური არქეოლოგიის, ან ლათინისტიკის ფაკულტეტებზე სწავლობენ.

გარდა ამისა, ცალკეულ დარგებში არის სამაგისტრო და სადოქტორო მიმართულებები, სადაც ასევე აუცილებელია „*ცნობა ექსამენ გრეკუმის ჩაბარების შესახებ*“.

## გრეკუმის ცნობა 
გრეკუმი ადასტურებს ძველი ბერძნული ენის სულ მცირე ოთხწლიან კურსში წარმატებულ მონაწილეობას. ჩაბარების ცნობის მისაღებად საკმარისია დამაკმაყოფილებელი ნიშნის, 5 ქულის მიღება.

თუ ძველ ბერძნულს სკოლაში ოთხ სასწავლო წელზე ნაკლებ გადიოდით, მაშინ საჭიროა დამატებითი გამოდის ჩაბარება.

იმის გამო, რომ ძველი ბერძნული სკოლაში ნაკლებადაა წარმოდგენილი როგორც საგანი, ძალიან ხშირად უნივერსიტეტები სთავაზობენ სტუდენტებს ამ ენის კურსების გავლას სწავლის დასაწყისში. გრეკუმის გამოცდის მოსამზადებლად არსებობს უნივერსიტეტის ძირითად საგნების თანმხლები კურსები, სადაც სწავლების კურსი მეტად ინტენსიური ორი, ან სამი სემესტრისაგან შედგება. თითოეული სემესტრის საშუალო ინტენსივობა ძველ ბერძნულში ხშირად საშუალოდ ოთხ აკადემიურ საათს შეადგენს დღეში და მოიცავს ფონეტიკას, მორფოლოგიას და სინტაქსს, სავარჯიშო მეცადინეობებს პრაქტიკული და თეორიული საკითხების ათვისების მიზნით.

გარდა ამისა, არსებობს კერძო ინსტიტუტები, რომლებიც მსგავს ენობრივ კურსებს სთავაზობენ დაინტერესებულთ, მათ შორის არდადეგების დროსაც.

## გრეკუმის კლაუზური 
კლაუზურში ხშირად მოითხოვენ პლატონის, ან ქსენოფონის საშუალო სირთულის ტექსტის რომელიმე პასუსის თარგმნას, ხოლო განსაკუთრებულ შემთხვევებში, თუ ჩამბარებელი უკმაყოფილოა მიღებული ნიშნით, ან წერითი გამოცდის ჩასაბარებლად ძალიან ცოტა ქულა დააკლდა, დაინიშნება ზეპირი გამოცდა დამატებითი შანსის მისაცემად. გამოცდებს გრეკუმში უმაღლესი სასწავლებლების სახელმწიფო სამსახურები მკაცრი მეთვალყურეობის ქვეშ მართავენ-ხოლმე.

ეს წარმოიქმნა დიდი ისტორიის ნაწილზე.

## იხილეთ აგრეთვე 
* უცხოური ენების ფლობის საერთო ევროპული კომპეტენციები

კატეგორია:ძველი ბერძნული ენა
მონანიება (რომანი)

***მონანიება*** (2001) () — ბრიტანელი ავტორის იენ მაკიუენის 2001 წლის მეტაფიქციური რომანი.

რომანი ოთხი ნაწილისა და დროის სამი მონაკვეთისგან შედგება. ტალისების მრავალრიცხოვანი ოჯახის უმცროსი ქალიშვილი, ცამეტი წლის ბრაიონი საბედისწერო შეცდომას უშვებს. ნაწარმოებში აღწერილია, თუ როგორ ცვლის ეს შეცდომა შეყვარებული წყვილის - სესილია ტალისისა და რობი ტერნერის ცხოვრებას სამუდამოდ, ხოლო ბრაიონის დიდი ძალისხმევა სჭირდება მონანიებისათვის. მწერალი ნაწარმოებში იყენებს რამდენიმე სტილისტურ ტექნიკას, მათ შორის მეტაფიქციასა და ფსიქოლოგიურ რეალიზმს.

„მონანიება“ ფართოდაა მიჩნეული, როგორც მაკიუენის ერთ–ერთი საუკეთესო ნაწარმოები. რომანი წარდგენილი იყო 2001 წლის ბუკერის პრემიაზე (მოხვდა საუკეთესო ექვსეულში). 2010 წელს ჟურნალმა „The Times“-მა „მონანიება“ დაასახელა 1923 წლიდან 100 საუკეთესო ინგლისურენოვან რომანს შორის.

2007 წელს გამოვიდა წიგნის ეკრანიზაცია, რომელიც ოსკარის მფლობელი გახდა.

## სიუჟეტი
1935 წლის ზაფხულის ერთ დღეს 13 წლის ბრაიონი ტალისი თავისი უფროსი დის, სესილია ტალისისა და სამხედრო მსახურის ვაჟის, რობი ტერნერის სასიყვარულო ურთიერთობის მომსწრე ხდება. ეს ფაქტი იმდენად დიდ შთაბეჭდილებას ახდენს ჯერ კიდევ ახალგაზრდა ბრაიონიზე, რომ საბოლოოდ მას დანაშაულის გზაზე აყენებს; დანაშაულის, რომლის შემდგომაც მისი და მის გარშემო მყოფთა ცხოვრება რადიკალურად იცვლება; დანაშაულის, რომლის მონანიებასაც მეორე მსოფლიო ომის ქაოსი გასდევს თემად.

## რესურსები ინტერნეტში
*ინფორმაცია ავტორის ოფიციალურ საიტზე  
* იენ მაკიუენი — „მონანიება“

## სქოლიო
კატეგორია:ინგლისური რომანები
კატეგორია:2001 წლის რომანები
კატეგორია:იენ მაკიუენის რომანები
კატეგორია:ფილმებად ადაპტირებული რომანები
კატეგორია:წიგნები მეორე მსოფლიო ომის შესახებ
ჩხერი (მრავალმნიშვნელოვანი)

საკუთარი სახელი **ჩხერი** შეიძლება აღნიშნავდეს:

* ჩხერი — მდინარე ყაზბეგის მუნიციპალიტეტში.
* ჩხერის ხიდი — შუა საუკუნეების ქვისთაღოვანი ხიდი ხელვაჩაურის მუნიციპალიტეტში.
* ჩხერის ციხე — შუა საუკუნეების ციხესიმაგრე ხარაგაულის მუნიციპალიტეტში.
* ჩხერი — სოფელი ხარაგაულის მუნიციპალიტეტში.
ციცქიური

**ციცქიური** — სოფელი საქართველოში, იმერეთის მხარის ხარაგაულის მუნიციპალიტეტში (ხევის თემი). მდებარეობს ლიხის ქედის დასავლეთ კალთაზე, მდინარე ძირულის ხეობაში. ზღვის დონიდან 540 მეტრი. ხარაგაულიდან 50 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 186 ადამიანი.

## ლიტერატურა 
## სქოლიო
კატეგორია:ხარაგაულის მუნიციპალიტეტის სოფლები
პრეტენდენტთა VII ტურნირი მსოფლიოს პირველობაზე ჭადრაკში ქალთა შორის

**პრეტენდენტთა VII ტურნირი. 1 - 22 თებერვალი 1986. მალმიო**

გაიმართა მალმიოში. მონაწილეთა შერჩევა მოხდა საზონათშორისო ტურნირების ექვსი გამარჯვებული და წინა პრეტენდენტთა ტურნირის ორივე ფინალისტი: ირინა ლევიტინა და ლიდია სემიონოვა. ტურნირი ორ წრედ გაიმართა. პირველი წრე კარგად ჩაატარა მარტა ლიტინსკაიამ, რომელიც 6 ქულით ლიდერობდა კიდეც, მაგრამ მეორე წრეში მხოლოდ ორი ქულა შემატა თავის აქტივს. შედარებით ჩაუვარდა პირველი წრე ნანა ალექსანდრიას, რომელმაც მხოლოდ 3,5 ქულის დაგროვება შეძლო, რამაც იქონია კიდეც გავლენა საბოლოო შედეგზე. ყველაზე სტაბილურად გამოვიდა ელენა ახმილოვსკაია, რომელმაც მოიპოვა კიდეც მსოფლიოს ჩემპიონთან მატჩის გამართვის უფლება.

! style="background: #ddffdd;"|ა
! s! style="background: #ddffdd;"|მოჭადრაკე
! s! style="background: #ddffdd;"|1
! s! style="background: #ddffdd;"|2
! s! style="background: #ddffdd;"|3
! s! style="background: #ddffdd;"|4
! s! style="background: #ddffdd;"|5
! s! style="background: #ddffdd;"|6
! s! style="background: #ddffdd;"|7
! s! style="background: #ddffdd;"|8
! s! style="background: #ddffdd;"|ქ
|----
|1
|ელენა ახმილოვსკაია
|
|0,=
|=,0
|1,=
|1,=
|1,=
|1,1
|1,1
|9,5
|-----
|2
|ნანა ალექსანდრია
|1,=
|
|0,1
|1,0
|0,1
|=,1
|0,1
|1,1
|9
|---
|3
|მარტა ლიტინსკაია
|=,1
|1,0
|
|1,0
|1,0
|1,0
|=,0
|1,1
|8
|-----
|4
|პია კრამლინგი
|0,=
|0,1
|0,1
|
|1,1
|=,0
|1,=
|0,=
|7
|----
|5
|ლიდია სემიონოვა
|0,=
|1,0
|0,1
|0,0
|
|1,=
|=,1
|1,=
|7
|----
|6
|აგნეშკა ბრუსტმანი
|0,=
|=,0
|0,1
|=,1
|0,=
|
|0,1
|=,1
|6,5
|---
|7
|ირინა ლევიტინა
|0,0
|1,0
|=,1
|0,=
|=,0
|1,0
|
|1,=
|6
|---
|8
|უ მინ ციანი
|0,0
|0,0
|0,0
|1,=
|0,=
|=,0
|0,=
|
|3
|----
|}

კატეგორია:მსოფლიო ჩემპიონატი ჭადრაკში ქალთა შორის
წიფა (ხარაგაულის მუნიციპალიტეტი)

**წიფა** — სოფელი საქართველოში, იმერეთის მხარის ხარაგაულის მუნიციპალიტეტში, თემის ცენტრი (სოფლები: გოლათუბანი, გუდათუბანი, ფონა). მდებარეობს ლიხის ქედის დასავლეთ კალთაზე, მდინარე ჩხერიმელის ხეობაში. ზღვის დონიდან 770 მეტრი. ხარაგაულიდან 29 კილომეტრი. სოფელში არის რკინიგზის სადგური სამტრედია-ხაშურის მონაკვეთზე.

## დემოგრაფია
2014 წლის აღწერის მონაცემებით სოფელში ცხოვრობს 432 ადამიანი.

## სქოლიო
კატეგორია:ხარაგაულის მუნიციპალიტეტის სოფლები
ჩრდილი (ხარაგაულის მუნიციპალიტეტი)

**ჩრდილი** — სოფელი საქართველოში, იმერეთის მხარის ხარაგაულის მუნიციპალიტეტში (ზვარის თემი). მდებარეობს მესხეთის ქედის ჩრდილოეთ მთისწინეთზე. მდინარე ზვარულის (ჩხერიმელის მარცხენა შენაკადი) მარცხენა მხარეს. ზღვის დონიდან 720 მეტრი. ხარაგაულიდან 22 კილომეტრი. სოფელში შემორჩენილია გვიან ფეოდალური ხანის კოშკი. სოფელ ჩრდილისა და ზვარეს საზღვარზე მოდის მინერალური წყალი ზვარე.

## დემოგრაფია
2014 წლის აღწერის მონაცემებით სოფელში ცხოვრობს 351 ადამიანი.

## ლიტერატურა
## სქოლიო
კატეგორია:ხარაგაულის მუნიციპალიტეტის სოფლები
წიფი

**წიფი** — სოფელი საქართველოში, იმერეთის მხარის ხარაგაულის მუნიციპალიტეტში (ბაზალეთის თემი). მდებარეობს მდინარე ჩხერიმელისა და მისი მარჯვენა შენაკადის ყორნების წყალგამყოფის ჩრდილოეთ კალთაზე, მდინარე ყარნების ხეობაში. ზღვის დონიდან 460 მეტრი. ხარაგაულიდან 7 კილომეტრი.

სოფელში არის ბიბლიოთეკა.

## დემოგრაფია
2014 წლის აღწერის მონაცემებით სოფელში ცხოვრობს 27 ადამიანი.

## ლიტერატურა
## სქოლიო
კატეგორია:ხარაგაულის მუნიციპალიტეტის სოფლები
ხემაღალი (მრავალმნიშვნელოვანი)

საკუთარი სახელი **ხემაღალი** შეიძლება აღნიშნავდეს:

* ხემაღალი — მთა კახეთის კავკასიონზე.
* ხემაღალი — სოფელი ხარაგაულის მუნიციპალიტეტში.
მირონწმინდა

**მირონწმინდა** (ყოფ. *წითელხევი*) — სოფელი საქართველოში, იმერეთის მხარის ხარაგაულის მუნიციპალიტეტში (სარგვეშის თემი). მდებარეობს მდინარე ყარნების (ჩხერიმელის მარჯვენა შენაკადი) ხეობაში. ზღვის დონიდან 560 მეტრი, ხარაგაულიდან 6 კილომეტრი. ამ სოფელში დაიბადა საქართველოს კათოლიკოს-პატრიარქი დავით V.

## დემოგრაფია
2014 წლის აღწერის მონაცემებით სოფელში არავინ ცხოვრობს.

## ფოტოგალერეა

ფაილი:Mirontsminda church.JPG|წმინდა ნიკოლოზის ეკლესია
ფაილი:Mirontsminda church 3.JPG|წმინდა ნიკოლოზის ეკლესიის ფრესკა

## ლიტერატურა
## სქოლიო
კატეგორია:ხარაგაულის მუნიციპალიტეტის სოფლები
ხორითი

** ხორითი** — სოფელი საქართველოში, იმერეთის მხარის ხარაგაულის მუნიციპალიტეტში (სარგვეშის თემი). მდებარეობს მდინარეების ხორითულისა და ივანოურის შუამდინარეთში. ზღვის დონიდან 540 მეტრი. ხარაგაულიდან 12 კილომეტრი. სოფელში არის ორი, ღვთაებისა და მირონწმინდის სახელობის ეკლესიები.

## დემოგრაფია
2014 წლის აღწერის მონაცემებით სოფელში ცხოვრობს 90 ადამიანი.

## ლიტერატურა
## სქოლიო
კატეგორია:ხარაგაულის მუნიციპალიტეტის სოფლები
ხემაღალი (ხარაგაულის მუნიციპალიტეტი)

**ხემაღალი** — სოფელი საქართველოში, იმერეთის მხარის ხარაგაულის მუნიციპალიტეტში (ლაშის თემი). მდებარეობს მდინარე ჩხერიმელის მარჯვენა ნაპირზე. ზღვის დონიდან 300 მეტრი. ხარაგაულიდან 5 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 135 ადამიანი.

## ლიტერატურა 
## სქოლიო
კატეგორია:ხარაგაულის მუნიციპალიტეტის სოფლები
წყალაფორეთი

**წყალაფორეთი** — სოფელი საქართველოში, იმერეთის მხარის ხარაგაულის მუნიციპალიტეტში, თემის ცენტრი (სოფლები: ლახუნდარა, პატარა ვარძია, ჩალხეეთი, ხონი). მდებარეობს მდინარეების ძირულისა და საკრაულის წყალგამყოფის ჩრდილოეთ კალთაზე. მდინარე ბორიმელის მარცხენა ნაპირას. ზღვის დონიდან 720 მეტრი. ხარაგაულიდან 17 კილომეტრი. სოფელში არის საჯარო სკოლა.

## დემოგრაფია
2014 წლის აღწერის მონაცემებით სოფელში ცხოვრობს 334 ადამიანი.

## ლიტერატურა
## სქოლიო
კატეგორია:ხარაგაულის მუნიციპალიტეტის სოფლები
სოკოტრა

მინი|250პქ|მდებარეობა
250px|thumb|სოკოტრას არქიპელაგი

**სოკოტრა** (**Socotra** ან **Sukutra**; არაბულად: **سقطرى‎** *Suqutrā*, DMG *Suquṭrā*) — კუნძულთა ჯგუფი ინდოეთის ოკეანეში (უდიდესი კუნძული - კ. სოკოტრა), იემენის რესპუბლიკის შემადგენლობაში. მდებარეობს გვარდაფუის კონცხის აღმოსავლეთით (აფრიკა). ფართობი - 3,6 ათ. კმ². უმთავრესად აგებულია კრისტალური ქანებით. სიმაღლე - 1503 მეტრამდე (კუნძულ სოკოტრაზე). ჰავა ტროპიკული და მშრალია. იანვრის საშუალო ტემპერატურა 21&nbsp;°C , ივლისისა - 28&nbsp;°C. ნალექები 250-300 მმ წელიწადში. მცენარეულობა ნახევარ უდაბნოსია. აშენებენ ფინიკის პალმას, რქოსან საქონელს. 2008 წელს შეიტანეს იუნესკოს მსოფლიო მემკვიდრეობის ძეგლების სიაში. 

## დემოგრაფია 
ადგილობრივი მოსახლეობის უმეტესობა არის ალ-მაჰრას ტომის აბორიგენი სოკოტრები, რომლებიც წარმოშობით  სამხრეთ არაბეთიდან, კონკრეტულად კი ელ-მაჰრის მუჰაფაზადან არიან. მოსახლეობის ნაწილი წარმოადგენს აფრიკელი მონების შთამომავლებს.

## გალერეა 

File:Socotra_-Dixam00.JPG|დიქსამი
File:Sokotra.JPG|ქლინსია
File:Wadi, Socotra Island (10941888296).jpg|ვადი
File:Socotra -Nawjad01.JPG|ნავჯადი
File:Socotra_-Ar'ar.JPG|არარი

## იხილეთ აგრეთვე 
*გალაპაგოსის კუნძულები

## ლიტერატურა 
* 
* 
* 
* 
* 

## რესურსები ინტერნეტში 
* Socotra Governance and Biodiversity Project. UNDP Yemen, 2008–2013
* LA Times photogallery of 11 images with descriptions, June 2009
* Royal Botanic Garden, Edinburgh: ''Soqotra's Misty Future''
* Regional Map of Socotra
* Global organisation of **Friends** for **Soqotra** in any aspect based in Edinburgh, Scotland.

## სქოლიო 
კატეგორია:არქიპელაგები
კატეგორია:აფრიკის კუნძულები
კატეგორია:იემენის კუნძულები
კატეგორია:კუნძულები ანბანის მიხედვით
ხონი (ხარაგაულის მუნიციპალიტეტი)

**ხონი** — სოფელი საქართველოში, იმერეთის მხარის ხარაგაულის მუნიციპალიტეტში (წყალაფორეთის თემი). მდებარეობს მდინარეების ძირულისა და საკრაულის (ხანისწყლის მარჯვენა შენაკადი) წყალგამყოფის ჩრდილოეთ კალთაზე. ზღვის დონიდან 420 მეტრი. ხარაგაულიდან 19 კილომეტრი. წყაროებში პირველად მოიხსენიება XVI საუკუნეში. სოფელში დგას გვიანდელი შუა საუკუნეების ციხე.

## დემოგრაფია
2014 წლის აღწერის მონაცემებით სოფელში ცხოვრობს 89 ადამიანი.

## ლიტერატურა
## სქოლიო
კატეგორია:ხარაგაულის მუნიციპალიტეტის სოფლები
ხევი (ხარაგაულის მუნიციპალიტეტი)

**ხევი** — სოფელი საქართველოში, იმერეთის მხარის ხარაგაულის მუნიციპალიტეტში, თემის ცენტრი (სოფლები: გრიგალათი, ციცქიური, წაქვა). მდებარეობს ლიხის ქედის დასავლეთ კალთაზე, მდინარე რიკოთულის ნაპირებზე. ზღვის დონიდან 520 მეტრი. ხარაგაულიდან 47 კილომეტრი. სოფლის ძველი სახელწოდებაა ხევისჯვარი. წყაროებში პირველად მოხსენიებულია XVI საუკუნეში. სოფელში არის საჯარო სკოლა, ბიბლიოთეკა. სოფელში არის შუა საუკუნეების ეკლესია „ნებიერი“ და XIX საუკუნის ეკლესია.

სოფელში ფუნქციონირებს იუსტიციის სამინისტროს სსიპ სახელმწიფო სერვისების განვითარების სააგენტოს საზოგადოებრივი ცენტრი, რომელიც თანამედროვე ინფრასტრუქტურითა და უახლესი ტექნიკით აღჭურვილი სივრცეა, სადაც მომხმარებელს შეუძლია სახელმწიფო და კერძო სექტორის 200-ზე მეტი სერვისით სარგებლობა.

## დემოგრაფია
2014 წლის აღწერის მონაცემებით სოფელში ცხოვრობს 243 ადამიანი.

## ლიტერატურა
## სქოლიო
კატეგორია:ხარაგაულის მუნიციპალიტეტის სოფლები
გოქჩაი (მრავალმნიშვნელოვანი)

**გოქჩაი** შეიძლება აღნიშნავდეს:

* გოქჩაი — ქალაქი აზერბაიჯანში
* გოქჩაი — მდინარე აზერბაიჯანში
ხიდარი

**ხიდარი** — სოფელი საქართველოში, იმერეთის მხარის ხარაგაულის მუნიციპალიტეტში, მდებარეობს მდინარე ბორიმელის ნაპირებზე. ზღვის დონიდან 520 მეტრი. ხარაგაულიდან 16 კილომეტრი. წყაროებში პირველად იხსენიება XVII საუკუნის 50-იან წლებში. სოფელში არის საჯარო სკოლა, ბიბლიოთეკა.

## დემოგრაფია
2014 წლის აღწერის მონაცემებით სოფელში ცხოვრობს 598 ადამიანი.

## ლიტერატურა
## სქოლიო
კატეგორია:ხარაგაულის მუნიციპალიტეტის სოფლები
AIG

thumb|250px|კომპანიის ლოგო
**American International Group, Inc.** (**AIG**) — უმსხვილესი ამერიკული სადაზღვევო კომპანია შტაბ-ბინით ნიუ-იორკში, ასევე ბრიტანული შტაბ-ბინით ლონდონში, ევროპულით პარიზში და აზიურით ჰონკონგში. ფორბსის გლობალ 2000 სიის 2008 წლის მონაცემებით AIG სიდიდით მე-18 სააქციო საზოგადოება (კორპორაცია) იყო მსოფლიოში. დოუ ჯონზის ინდუსტრიული საშუალოს კოეფიცინეტის ნაწილი იყო 2004-2008 წლებში.

კომპანია 1919 წელს დააარსა კორნელიუს ვანდერ სტარმა შანხაიში, ჩინეთი. შემდეგომში კომპანიის ოპერაციებმა მთელი მსოფლიო მოიცვა. 1969 წელს კომპანია საზოგადოებრივი გახდა. მიმდინარე ხელმძღვანელია მარტინ სალივანი.

## რესურსები ინტერნეტში
*ოფიციალური საიტი

კატეგორია:სადაზღვევო კომპანიები
კატეგორია:აშშ-ის კომპანიები
პრეტენდენტთა IX ტურნირი მსოფლიოს პირველობაზე ჭადრაკში ქალთა შორის

**პრეტენდენტთა IX ტურნირი. 6-16 ოქტომბერი 1990. ბორჯომი**

ბორჯომში რვა მოჭადრაკე შეიკრიბა. აქ იყვნენ წინა პრეტენდენტთა ციკლის ფინალისტები და საზონათშორისო ტურნირების ექვსი გამარჯვებული. ტურნირი ერთ წრედ ჩატარდა და ერთგვარად უკმარისობის გრძნობა დატოვა. თითოეულ პარტიას უაღრესად დიდი მნიშვნელობა ჰქონდა. ტურნირის ბოლო ტურამდე ქართველ მოჭადრაკეებს გამარჯვების მშვენიერი შანსები ჰქონდათ, მაგრამ ბოლო ტურში ნანა იოსელიანიც (სიე ძიუნთან) და ნონა გაფრინდაშვილიც (ალისა მარიჩთან) დამარცხდნენ და საბოლოოდ სტუმრებმა, ალისა მარიჩმა და სიე ძიუნმა გაიმარჯვეს.

! style="background: #ddffdd;"|ა
! s! style="background: #ddffdd;"|მოჭადრაკე
! s! style="background: #ddffdd;"|1
! s! style="background: #ddffdd;"|2
! s! style="background: #ddffdd;"|3
! s! style="background: #ddffdd;"|4
! s! style="background: #ddffdd;"|5
! s! style="background: #ddffdd;"|6
! s! style="background: #ddffdd;"|7
! s! style="background: #ddffdd;"|8
! s! style="background: #ddffdd;"|ქ
|----
|1
|სიე ძიუნი
|
|1
|0
|1
|1
|1
|0
|=
|4,5
|-----
|2
|ალისა მარიჩი
|0
|
|1
|=
|1
|=
|1
|=
|4,5
|---
|3
|ალისა გალიამოვა
|1
|0
|
|0
|1
|1
|=
|=
|4
|-----
|4
|ნანა იოსელიანი
|0
|=
|1
|
|=
|=
|=
|1
|4
|----
|5
|ნონა გაფრინდაშვილი
|0
|0
|0
|=
|
|1
|1
|1
|3,5
|----
|6
|ელენა ახმილოვსკაია
|0
|=
|0
|=
|0
|
|1
|1
|3
|---
|7
|ქეთევან კახიანი
|1
|0
|=
|=
|0
|0
|
|=
|2,5
|---
|8
|ელიშკა კლიმოვა-რიჰტეროვა
|=
|=
|=
|0
|0
|0
|=
|
|2
|----
|}

**პრეტენდენტთა ფინალური მატჩი.**

**თებერვალი 1990 ბელგრადი, პეკინი სიე ძიუნი - ალისა მარიჩი 4,5 - 2,5**

მატჩი, რომელიც ბელგრადსა და პეკინში გაიმართა, ჩინელი მოჭადრაკის გამარჯვებით დასრულდა. ბოლო ხანებში ჩინელთა წინსვლა საგრძნობი იყო და მათ შემდგომშიც არაერთხელ დაამტკიცეს თავისი ძალა, მაგრამ მაშინ ბორჯომში მოკლე დისტანციამ აშკარად ხელი შეუწყო სიე ძიუნისა და მარიჩის გამარჯვებას.

! style="background: #ddffdd;"|ა
! s! style="background: #ddffdd;"|მოჭადრაკე
! s! style="background: #ddffdd;"|ქვეყანა
! s! style="background: #ddffdd;"|1
! s! style="background: #ddffdd;"|2
! s! style="background: #ddffdd;"|3
! s! style="background: #ddffdd;"|4
! s! style="background: #ddffdd;"|5
! s! style="background: #ddffdd;"|6
! s! style="background: #ddffdd;"|7
! s! style="background: #ddffdd;"|8
! s! style="background: #ddffdd;"|ქ
|----
|1
|სიე ძიუნი
|
|1
|=
|0
|1
|=
|=
|1
|*
|4,5
|----
|2
|ალისა მარიჩი
|
|0
|=
|1
|0
|=
|=
|0
|*
|2,5
|----
|}

კატეგორია:მსოფლიო ჩემპიონატი ჭადრაკში ქალთა შორის
სტრატოსფერო

thumb|150 px|დედამიწის სფეროების რუკა
**სტრატოსფერო** — დედამიწის ატმოსფეროს ფენა, რომელიც განლაგებულია ტროპოსფეროსა და მეზოსფეროს შორის (8-16 კმ-დან 45-55 კმ-მდე სიმაღლეზე). სტრატოსფეროს ჰაერის შედგენილობა ტროპოსფეროს შედგენილობის მსგავსია, მაგრამ მასში ნაკლებია წყლის ორთქლი და მეტია ოზონი. სტრატოსფეროს ქვედა საზღვარზე ტემპერატურა იცვლება -40&nbsp;°C-დან (პოლარულ და ზომიერ განედებზე) -80&nbsp;°C-მდე (ტროპიკებში). სტრატოსფეროს ზედა საზღვარზე ტემპერატურა საშუალოდ 0&nbsp;°C-ს უახლოვდება.

## ლიტერატურა
კატეგორია:დედამიწის ატმოსფერო
ხუნევი

**ხუნევი** — სოფელი საქართველოში, იმერეთის მხარის ხარაგაულის მუნიციპალიტეტში. თემის ცენტრი (სოფლები: ბჟინევი, გედსამანია, ვერტყვილა, ვერტყვიჭალა). მდებარეობს მდინარე ძირულის ნაპირებზე. ზღვის დონიდან 600 მეტრი, ხარაგაულიდან 43 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 436 ადამიანი.

## ღირსშესანიშნაობები
სოფლის სასაფლაოზე დგას ბერძნების მიერ აშენებული XIX საუკუნის ეკლესია.

file:Khunevi Kviratskhoveli church (1).jpg|ეკლესიის გარე ფასადი
file:Khunevi Kviratskhoveli church (2).jpg|ეკლესიის ინტერიერი

## ლიტერატურა
## სქოლიო
კატეგორია:ხარაგაულის მუნიციპალიტეტის სოფლები
პრეტენდენტთა XI ტურნირი მსოფლიოს პირველობაზე ჭადრაკში ქალთა შორის

**პრეტენდენტთა XI ტურნირი. 1 - 22 სექტემბერი 1994. ტილბურგი**

ტურნირში სამი ქართველი მოჭდრაკე მონაწილეობდა. მეორედ ცდილობდა პრეტენდენტობის მოპოვებას ჟუჟა პოლგარი, პოლგართა ცნობილი ოჯახის უფროსი და. ბრძოლა სწორედ მასა და მაია ჩიბურდანიძეს შორის გაიმართა. პირველი წრე ჟუჟამ მოიგო. მას ნახევარი ქულით ჩამორჩებოდა მაია.

მეორე წრე მაიამ სწორედ ჟუჟასთნ გამარჯვებით დაიწყო. მეტოქეებს ტემპი აღარ შეუნელებიათ და დუეტად გადაკვეთეს ფინიშის ხაზი. მესამე პრიზიორი, შვედი პია კრამლინგი, გამარჯვებულ დუეტს ორი ქულით ჩამორჩა.

! style="background: #ddffdd;"|ა
! s! style="background: #ddffdd;"|მოჭადრაკე
! s! style="background: #ddffdd;"|1
! s! style="background: #ddffdd;"|2
! s! style="background: #ddffdd;"|3
! s! style="background: #ddffdd;"|4
! s! style="background: #ddffdd;"|5
! s! style="background: #ddffdd;"|6
! s! style="background: #ddffdd;"|7
! s! style="background: #ddffdd;"|8
! s! style="background: #ddffdd;"|9
! s! style="background: #ddffdd;"|ქ
|----
|1
|მაია ჩიბურდანიძე
|
|0,1
|1,=
|0,=
|1,=
|=,1
|=,=
|1,1
|=,1
|10,5
|-----
|2
|ჟუჟა პოლგარი
|1,0
|
|=,1
|=,1
|1,1
|=,=
|=,=
|1,=
|=,=
|10,5
|---
|3
|პია კრამლინგი
|0,=
|=,0
|
|0,1
|0,0
|1,1
|=,1
|=,1
|1,=
|8,5
|-----
|4
|ალისა გალიამოვა
|1,=
|=,0
|1,0
|
|0,1
|0,=
|0,1
|=,0
|1,1
|8
|----
|5
|ალისა მარიჩი
|0,=
|0,0
|1,1
|1,0
|
|=,=
|=,=
|=,=
|=,1
|8
|----
|6
|ფენ ჭაოფინი
|=,0
|=,=
|0,0
|1,=
|=,=
|
|=,=
|1,0
|=,=
|7,5
|---
|7
|ნანა იოსელიანი
|=,=
|=,=
|=,0
|1,0
|=,=
|=,=
|
|1,0
|=,0
|7
|---
|8
|კრისტინა ფოიშორი
|0,0
|0,=
|=,0
|=,1
|=,=
|0,=
|0,1
|
|1,1
|7
|----
|9
|ქეთევან არახამია
|=,0
|=,=
|0,=
|0,0
|=,0
|=,=
|=,1
|0,0
|
|5
|----
|}

**პრეტენდენტთა ფინალური მატჩი.**

**თებერვალი 1995 სანქტ-პეტერბურგი ჟუჟა პოლგარი - მაია ჩიბურდანიძე 5,5 - 1,5**

მატჩი რომელიც ნევისპირა ქალაქში გაიმართა პოლგარის უდავო უპირატესობით წარიმართა. ამას ჰქონდა თავისი ობიექტური მიზეზებიც. მაია ტურნირში კლასის ხარჯზე კიდევ ახერხებდა ცხრილის სათავეში ყოფნას, მატჩში კი ისეთ ძლიერ მეტოქესთან, როგორიც პოლგარი იყო და თან მაიას მაშინდელი მომზადებით მას შანსი თითქმის არ ჰქონდა.

! style="background: #ddffdd;"|ა
! s! style="background: #ddffdd;"|მოჭადრაკე
! s! style="background: #ddffdd;"|ქვეყანა
! s! style="background: #ddffdd;"|1
! s! style="background: #ddffdd;"|2
! s! style="background: #ddffdd;"|3
! s! style="background: #ddffdd;"|4
! s! style="background: #ddffdd;"|5
! s! style="background: #ddffdd;"|6
! s! style="background: #ddffdd;"|7
! s! style="background: #ddffdd;"|8
! s! style="background: #ddffdd;"|ქ
|----
|1
|ჟუჟა პოლგარი
|
|=
|=
|1
|1
|=
|1
|1
|*
|5,5
|-----
|2
|მაია ჩიბურდანიძე
|
|=
|=
|0
|0
|=
|0
|0
|*
|1,5
|----
|}

კატეგორია:მსოფლიო ჩემპიონატი ჭადრაკში ქალთა შორის
გვინეა-ბისაუს პრეზიდენტი

thumb|150px|გვინეა-ბისაუს დროშა**გვინეა-ბისაუს პრეზიდენტი** - გვინეა-ბისაუს სახელმწიფოს მეთაური, რომელსაც მოსახლეობა ირჩევს 5 წლის ვადით.

## გვინეა-ბისაუს პრეზიდენტების სია 
## რესურსები ინტერნეტში
* გვინეა-ბისაუს პრეზიდენტების სია

 
კატეგორია:გვინეა-ბისაუ
კატეგორია:აფრიკის ქვეყნების პრეზიდენტები
*
რიჩარდ სტოლმანი

**რიჩარდ მეთიუ სტოლმანი** (; დ.16 მარტი, 1953) — ამერიკელი თავისუფალი პროგრამული უზრუნველყოფის აქტივისტი და პროგრამისტი. 1983 წლის 27 სექტემბერს მან დააარსა პროექტი GNU, რომელიც მიზნად ისახავდა თავისუფალი იუნიქს-მაგვარი ოპერაციული სისტემის შექმნას, ამავდროულად იგი გახდა ამავე პროექტის მთავარი ხელმძღვანელი და ორგანიზატორი. პროექტ GNU-ს დაარსებისთანავე მან წამოიწყო მოძრაობა თავისუფალი პროგრამული უზრუნველყოფისათვის, ხოლო 1985 წელს დააარსა ორგანიზაცია Free Software Foundation.

სტოლმანმა პირველმა ჩამოაყალიბა ლეგალური კოპირების კონცეფცია და არის რამდენიმე ლიცენზიის მთავარი ავტორი ლეგალური კოპირების შესახებ, მათ შორის GNU General Public License-ის, რომელიც ყველაზე ფართოდ გამოიყენება თავისუფალი პროგრამული უზრუნველყოფის ლიცენზირებაში. 90-იანი წლებიდან  მოყოლებული სტოლმანი დროის უმეტეს ნაწილს თავისუფალი პროგრამული უზრუნველყოფის პროპაგანდირებას უთმობდა, და ამავდროულად ეწინააღმდეგებოდა მწარმოებლის მიერ პროგრამული უზრუნველყოფის პატენტირებას, რაც მათი მხრიდან საავტორო უფლებების გადამეტებად მიაჩნდა. სტოლმანს წვლილი მიუძღვის ისეთი მნიშვნელოვანი და ფართოდ გამოყენებადი პროგრამული პაკეტების შექმნაში როგორებიიცაა Emacs, GNU Compiler Collection
 და GNU Debugger. 1989 წელს იგი გახდა პროგრამული უზრუნველყოფის თავისუფლების ლიგის თანადამფუძნებელი.

## რესურსები ინტერნეტში
* 
* 
* 
* 
* 

## სქოლიო
კატეგორია:დაბადებული 1953
კატეგორია:დაბადებული 16 მარტი
კატეგორია:ამერიკელი პროგრამისტები
კატეგორია:ამერიკელი ბლოგერები
კატეგორია:ამერიკელი ებრაელები
კატეგორია:ხელოვნური ინტელექტის მკვლევრები
კატეგორია:ცოცხალი ადამიანები
აზიხის მღვიმე

**აზიხის მღვიმე** () — მრავალფენიანი არქეოლოგიური ძეგლი სოფელ აზიხის მახლობლად (აზერბაიჯანი, ჰადრუთის რაიონი), ზღვის დონიდან 1400 მ; აღმოაჩინა მ. ჰუსეინოვმა 1960 წელს. მღვიმე კარსტული წარმოშობისაა, 200 მ სიგრძის, 50 მ-მდე სიგანის, 15-20 მ სიმაღლისა; აზიხის მღვიმეში ლითოლოგიურად ერთმანეთისაგან განსხვავებული 8 ფენაა, რომელთა საერთო სისქეა 13 მ. არქეოლოგიური მასალა აღმოჩენილია III, V და VI ფენებში: III ფენაში — სხვადასხვანაირი წვეტანები, საფხეკ-სახოკები, დანისებური იარაღები და სხვა მასალა, რომელიც მუსტიეს ეპოქით თარიღდება. V ფენაში — შუა აზიის აშელის ეპოქისათვის დამახასიათებელი ხელცულები და სხვა, აგრეთვე აგვიანდელი არქანტროპებსა და ადრინდელი პალეოანტროპებს შორის გარდამავალ საფეხურზე მდგომი ადამიანის ქვედა ყბის ფრაგმენტი; VI ფენაში — რიყის ქვისაგან ნაკეთები უხეში ხელცულები და ანატკეც-ანამტვრევები, რომლებიც ადრინდელი აშელის ეპოქით თარიღდება. აზიხის მღვიმის კულტურულ ფენებში მოპოვებულია პლეისტოცენური ხანის ფაუნის ნაშთები (გარეული ცხენის, კეთილშობილი ირმის, გიგანტური ირმის, ხარის, გარეული ღორის, თხის, ცხვრის, მღვიმური დათვისა და სხვა ცხოველთა ძვლები).

## ლიტერატურა 
კატეგორია:აზერბაიჯანის არქეოლოგიური ძეგლები
კატეგორია:აზერბაიჯანის მღვიმეები
კატეგორია:მღვიმეები ანბანის მიხედვით
ჩხერიმელა

**ჩხერიმელა** — მდინარე ხარაგაულისა და ზესტაფონის მუნიციპალიტეტებში. ძირულის მარცხენა შენაკადი. სათავე აქვს ლიხის ქედის დასავლეთ კალთაზე, ზღვის დონიდან 1150 მეტრ სიმაღლეზე. სიგრძე 39 კილომეტრი. აუზის ფართობი — 490 კმ². საზრდოობს წვიმის, თოვლისა და მიწისქვეშა წყლით. წყალდიდობა იცის გაზაფხულზე, თოვლის დნობის შედეგად, შუა თებერვლიდან ივნისის დასაწყისამდე. ზაფხულსა და ზამთარში წყალმცირობაა, ხოლო შემოდგომაზე — წვიმებით გამოწვეული წყალმოვარდნები. საშუალო წლიური ხარჯი შესართავთან 13,6 მ³/წმ.

## ლიტერატურა 
კატეგორია:იმერეთის მხარის მდინარეები

კატეგორია:ძირულას შენაკადები